มะเร็งโพรงหลังจมูกคืออะไร
a. อะดีนอยด์ที่มีขนาดใหญ่จะไปขวางช่องทางเดินหายใจ ทำให้ช่องทางเดินหายใจแคบลง
b. โรคที่เกิดจากเซลล์ของผนังโพรงหลังจมูกเกิดการเจริญเติบโต แบ่งตัวอย่างรวดเร็ว ผิดปกติ โดยที่ร่างกายไม่สามารถควบคุมการแบ่งตัวของเซลล์เหล่านี้ได้
c. เกิดจากการติดเชื้อไวรัส แบคทีเรีย หรือเชื้อรา ทำให้เกิดการอักเสบ มีเสมหะมากขึ้น คัดจมูก รู้สึกไม่สบายที่แก้ม หน้าผาก หรือรอบดวงตา และปวดศีรษะ 
d. การบาดเจ็บบริเวณโคนเล็บ จากการทำเล็บ การกัด หรือ แกะเล็บ การขัดถู เสียดสี
คำตอบที่ถูกต้องคือ b.  เนื่องจาก มะเร็งโพรงหลังจมูกNasopharyngeal carcinomaคือ โรคที่เกิดจากเซลล์ของผนังโพรงหลังจมูกเกิดการเจริญเติบโต แบ่งตัวอย่างรวดเร็ว ผิดปกติ โดยที่ร่างกายไม่สามารถควบคุมการแบ่งตัวของเซลล์เหล่านี้ได้ เรียกเซลล์เหล่านี้ว่าเซลล์มะเร็ง เมื่อเซลล์มะเร็งเจริญแบ่งตัวมากขึ้นจะส่งผลให้โพรงหลังจมูกเกิดเป็นก้อนเนื้อและแผลมะเร็ง อุดตันโพรงหลังจมูกและรุกรานลุกลามเข้าเนื้อเยื่ออวัยวะข้างเคียงจนเกิดอาการผิดปกติต่างๆ ที่พบบ่อย คือ หูอื้อข้างเดียว เลือดกำเดาออกบ่อยผิดปกติ มีน้ำมูกเรื้อรังมักเป็นเลือดมีเลือดปน คัดจมูกเรื้อรัง โพรงหลังจมูก Nasopharynx เป็นโพรงที่อยู่ในส่วนสูงสุดของคอหอย โดยอยู่ด้านหลังของโพรงรูจมูก จึงได้ชื่อว่าโพรงหลังจมูก เป็นโพรงอากาศที่เชื่อมต่อระหว่างโพรงจมูกกับช่องคอหอยหรือช่องคอ ทั้งนี้ส่วนที่มักเกิดเป็นโรคมะเร็งคือ เยื่อเมือกซึ่งเป็นเนื้อเยื่อบุโดยรอบโพรงนี้ ซึ่งเนื้อเยื่อส่วนนี้จะมีระบบน้ำเหลืองในปริมาณมาก ดังนั้นโรคมะเร็งโพรงหลังจมูกจึงลุกลามเข้าสู่ต่อมน้ำเหลืองลำคอสูงมากตั้งแต่เมื่อก้อนมะเร็งยังมีขนาดเล็กมากในขนาดที่ยังไม่สามารถมองเห็นด้วยตาเปล่าได้ โรคมะเร็งโพรงหลังจมูก หรือเรียกย่อว่า เอ็นพีซี Nasopharyngeal carcinoma NPC เป็นโรคมะเร็งพบบ่อยโรคหนึ่งของคนไทย
13.โสต ศอ นาสิกวิทยา (โสต ศอ นาสิกวิทยา) - Otolaryngology